Саз, булгария, тамбура 

или за разграничаването на кордофонните 
„дрънкови“ музикални инструменти 

на територията на България 


Румяна Маргаритова 


Резюме: В статията се разглежда въпросът за разграничаването на тради- 
ционните кордофонни „дрънкови“ (по Иван Качулев) инструменти, разпрос- 
транени в миналото и понастоящем на територията на България, познати 
като тамбура, саз, булгария, байлама, карадузен и др. Коментират се основ- 
ните разграничителни белези, откроени от изследователи и производители 
на инструменти, като размери, брой струни, настройка, тонови редици, и 
се засягат въпросите за пътя им на разпространение (османски или пред- 
османски), именуването на инструментите (най-вече в паралел с турската 
инструментална практика), а също и етническото им идентифициране. Въз 
основа на изложените и коментирани данни се извежда собствена позиция 
за подразделянето на традиционните кордофонни „дрънкови“ инструменти 
на наша територия на три основни подвида: тамбура, булгария, саз. 
Ключови думи: тамбура, булгария, саз, кордофонни „дрънкови“ инстру- 
менти 


Саз, булгария и тамбура са наименования на близки музикални ин- 
струменти, които се срещат в традиционната практика на различни етни- 
чески и религиозни групи на територията на България, както и в други 
части на Балканите, в Азия и т.н. Конкретно сазът и тамбурата са локал- 
ни наименования, но и възприети в българската и в турската музикология 
родови названия. Но докато в българската наука тамбурата е обобщено- 
то наименование, към което част от българските изследователи причисля- 
ват и саза (Качулев 1955: 219; Качулев 1962: 207; Стоин 1981: 229), то в 
турската музикология тамбурата се определя като вид саз (РісКеп 1975: 
209; Ѕресіог, АГ Ауап, Вієрітап, Сопуау Могтіѕ 1984: 320). Тази инверсия, 
заедно със сходствата в устройството и външния вид на тези инструменти, 
случаите на семантичното им приравняване от страна на учени и местни 
изпълнители, въпреки нееднаквите наименования, както и различните ин- 
струментални традиции, на които са изразители, дават основания те да 
бъдат разгледани в съпоставителен план. Но докато за саза и сродните му 
инструменти от турската практика е налично етноорганоложко изследва- 
не, почиващо върху солидна теренна база (в рамките на обхватния труд на 
британския етномузиколог Гашгепсе Ріскеп "Коїк Мияса! Па5ігитепіз ої 
Тигкеу” (Ріскеп 1975), то обширно и детайлно проучване за тамбурата в 
българската музикална традиция липсва. Публикуваните изследвания на 
Иван Качулев (Качулев 1952; Качулев 1955; Качулев 1962), Райна Кацарова 
(Кацарова 1952), Христо Вакарелски и Анастас Примовски (Вакарелски, 

Примовски 1956), Васил Маринов, Захари Димитров и Иван Коев (Ма- 
ринов, Димитров, Коев 1955; Маринов 1956), Николай Кауфман (Кауф- 
ман 1962), Райко Сефтерски (Сефтерски 1970) и др. представят органо- 
графски описания, отразяват текущото състояние на съответната тради- 
ция или пък насочват вниманието към въпроси от историческо, етноложко 
и др. естество. Те, както и обобщенията на Манол Тодоров (Тодоров 1973) 
и Стоян Джуджев (Джуджев 1975), са безспорно с приносен характер, но 
тяхното допълване, анализиране и систематизиране е предстояща задача 
в българската етномузикология. Като въведение в проблема (с надежда за 
по-нататъшна възможност за задълбочаване в него) тук ще бъде предста- 
вено само разграничаването на посочените по-горе и на родствени на тях 
музикални инструменти (основа на евентуална класификация) от гледна- 
та точка на изследователи и на интервюирани от мен майстори (произ- 
водители) на сазове. Тяхната перспектива, както ще стане ясно, очертава 
като разграничителни белези основно произхода и разпространението, 
също и някои технически характеристики като размери на инструментите, 
брой струни, настройка и тонови редици. В текста ще се коментира също 
така именуването на инструментите (схващано като словесен изразител 
на евентуално разграничение), както и пример за разделение по етниче- 
ски признак. Водещо ще бъде сравнението с турската народна инструмен- 
тална практика - най-вече заради вероятния османски път на разпрос- 
транение на част от съответните инструменти на наша територия, както 
и заради силната им застъпеност във фолклорната практика на турското 
население в България. 

Сазът, булгарията и тамбурата са представители на голямата група 
на ударните кордофони (следвайки класификационната система на Вер- 
гилий Атанасов (Атанасов 1977: 154-171)), наричани в българската му- 
зикална фолклористика още струнни дрънкови (термин, въведен от Иван 
Качулев (Качулев 1952: 99), както и кордофонни пицикатови или дрънкови 
инструменти (Джуджев 1975: 85)!. Те са разпространени на много широк 
ареал и за тяхната прародина няма единно възприето становище. У нас не 
са повсеместно еднакво застъпени; характерни са най-вече за инструмен- 
талната традиция на Пиринския край, Родопите, Ловешко, Североизточна 
България. Съществуват и данни за присъствието им в близкото минало в 
музикалния живот на отделни градове (Костенец, Сопот, Казанлък, Стара 
Загора, Панагюрище и др. (Сефтерски 1970: 192)?). В научната, художест- 
вената, пътеписната и краеведската литература, както и в народни песни се 
срещат наименованията тамбура, дрънка, байлама, булгария, саз, караду- 


| Терминът на Вергилий Атанасов изглежда неточен, тъй като звукоизвличането при 
тези инструменти не се извършва посредством удар. В статията е предпочетен терминът 
кордофонни „дрънкови“ инструменти. 

2 Става дума за неформалния, неинституционализиран път на развитие на съответна- 
та инструментална традиция в изброените градове. 

зен с техни фонетични разновидности”. Повечето от българските изследо- 
ватели или не коментират това разнообразно именуване, или приемат име- 
ната за синонимни варианти, обозначаващи идентичен инструмент (Начов 
1895: 361; Качулев 1955: 219; Кауфман 1962: 101). Но още в началото на 
ХХ в. родоповедът Стою Шишков в статията си „Народни свирала в Ро- 
допите“ разделя местните булгарии и саза на базата на тяхната големина и 
брой струни (Шишков 1909: 198). По-късно Манол Тодоров разграничава 
булгарията от тамбурата (Тодоров 1973: 119). Стоян Джуджев приема 
посочените по-горе имена за означаващи различни инструменти (или раз- 
новидности) със свои собствени характеристики, а вероятно и нееднакъв 
произход (Джуджев 1975: 109). Разграниченията остават недокрай обо- 
сновани, може би заради малкото налични теренни данни. В българската 
фолклористика се налага като родово названието тамбура. Изборът му е 
аргументиран от Стоян Джуджев с най-широкото му разпространение на 
територията на България (Джуджев 1975: 108-109). 

С изключение на дрънка (или дзънка и фонетичните им варианти) - 
очевидно местно звукоподражателно или свързано с начина на звукопроиз- 
веждане название, разпространено предимно в Пиринския край (Качулев 
1952: 99), останалите наименования имат аналог и в турската инструмен- 
тална практика. Тамбурата, както беше споменато, се възприема там като 
вид саз с определени размери (РісКеп 1975: 209). Наименованието, според 
Курт Закс, е метатезис на гръцкото рапдига (Ріскеп 1975: 210), но то се 
свързва от британския музиколог Егапсіѕ МУ. Саршт с името на шумерския 
инструмент рапіиг, означаващо „малък лък“ (Ріскеп 1975: 262-263). На 
наша територия названието тамбура, заедно с тръмбура, е познато най- 
вече в Пиринско (Качулев 1952: 99), където е част от инструменталната 
традиция и на българи християни, и на българи мюсюлмани. Иван Качулев 
представя най-детайлно описание на пиринските тамбури (Качулев 1952). 

Думата саз (заг) е с персийски произход. Първоначално сред османци- 
те се е употребявала като общ термин за музикален инструмент. Понасто- 
ящем е стеснила значението си конкретно до дългошийните лютни (Іопе- 
пескед Пиез - употребеният от РсКеп термин, съответстващ на кордофон- 
ните „дрънкови“ инструменти) (РсКеп 1975: 209). В групата на сазовете се 
включват инструменти, разграничавани по размери, но без единно възпри- 
ета класификация, според І. ашгепсе РсКеп (РісКеп 1975: 209). Саз еи най- 
разпространеното наименование на съответния инструмент сред турското 
население в България. Среща се и в практиката на българи мюсюлмани в 
Средните Родопи (с. Буково и с. Ряка, Смолянско) (Атанасов 2012: 37- 38). 

В Турция, както и сред българските турци, синонимно на саз се упо- 
требява и Бабата. Наименованието произхожда от глагола Раб/атаќк със 
значение на „връзвам, стягам“, което се отнася до стария начин на поста- 


3 Относително пълен преглед на употребата на наименованията е направен от Райко 
Сефтерски (Сефтерски 1970: 188-190) и Стоян Джуджев (Джуджев 1975:109). 

вяне на прагчетата по грифа на инструмента посредством връзване на овчи 
черва (по-късно и конци). Тъй като най-ранната регистрирана употреба на 
това наименование е от края на ХУШ в., раб/ата се приема за относително 
късен термин (РісКеп 1975: 209). Неговите тукашни фонетични производни 
байлама, баглама, баламоа и т.н. са употребявани съответно от българите 
мюсюлмани в Ловешко (Кауфман 1962: 101) ив Родопския край (Качулев 
1962: 207). 

С Кагаййгеп в Турция се обозначава един от множеството видове на- 
стройки на сазовете, свързана обаче със стар вид инструмент с идентично 
наименование (Р1сКеп 1975: 276). Карадузенът на територията на Македо- 
ния се определя като вид тамбура с четири струни, наричан още четворка 
(Даутовски 2011: 24, 36). На наша територия названието не е толкова раз- 
пространено; регистрирано е като карадузен (Начов 1895: 361; Миладино- 
ви 1981: № 226, № 589) и дюзен (Кацарова, Качулев, Стоин 1962: № 418). 

Като друга, стара разновидност на саза, позната поне от ХУП в., в Тур- 
ция се приема и булгарията (Бигап) (Ріскеп 1975: 286). Безспорно, това 
е наименованието, което предизвиква най-силен интерес, отпращайки към 
темата за произхода на инструмента. Това е и един от малкото случаи на 
етнонимическо название, и то приложено върху музикален инструмент. То 
става известно и се коментира за пръв път от музиколози (УШоеаи, Еей, 
Касіпеї, Ки вас) през втората половина на ХІХ в. (Сефтерски 1970: 187—188). 
Въпросът за съответните инструменти на наша територия и техния вероя- 
тен произход? е разгледан обстойно в студията на Райко Сефтерски „Ста- 
ринният народен музикален инструмент „булгария“ или ,апбиг Бшоћһагу“, 
публикувана през 1970 г. Авторът определя булгарията като най-малката 
от всички разновидности на тамбурата, „превежда“ наименованието й като 
„инструмент на българите“ ия свързва генетично с музикалните инстру- 
менти, широко застъпени в традиционната практика на средноазиатските 
народи (Сефтерски 1970: 190, 205, 208). На такава база той не я приема за 
автохтонен инструмент, а изказва хипотезата за пренасянето й на Балка- 
ните от Аспаруховите българи през УП в. (Сефтерски 1970: 208). Своята 
теза авторът подкрепя с данни от иконографско естество: изображения на 
лютневи инструменти в стенопис от ХІУ в. в Хрельовата кула в Рилския 
манастир и в Псалтира на Томич от ХГУ в., съхраняван в Московския ис- 
торически музей (Сефтерски 1970: 204) - данни, насочващи към идеята за 
предосманската поява на инструмента на наша територия. Студията на Сеф- 
терски намира съществен отклик - на нея се опират в съответните части 
на органоложките си публикации Манол Тодоров (Тодоров 1973: 124-130) 


+ Разпространението на булгарията на наша територия е подробно описано от Райко 
Сефтерски (Сефтерски 1970: 190-194). 

5 Под „произход“ на инструмента (термин, употребен от Райко Сефтерски, Стоян 
Джуджев и Манол Тодоров в цитираните трудове и използван на места в настоящия текст), 
се има предвид пътят на разпространението му на българска територия. 

и Стоян Джуджев (Джуджев 1975: 117-118). А българският музикант Кра- 
симир Желязков, абсолютизирайки я, предлага преименуване на тамбурата 
в българска тамбура, с цел експлицитното заявяване на произхода й (Же- 
лязков 2005: 14). 

Интересно е да се проследи разпространението на булгарията на те- 
риторията на Турция, възможност за което дава цитираното изследване на 
Гашгепсе Ріскеп. Британският етномузиколог привежда данни на турския 
фолклорист Сага !, според които около средата на ХХ в. булгарията не 
е част от традиционната инструментална практика на турска Тракия и Се- 
верен Анадол - райони с директен контакт с България, а се среща главно в 
Кастамону ив Тороските планини (Таврос). Там до около средата на ХІХ в. 
тя е била един от най-разпространените инструменти. Предположение- 
то на Сагітіраї, представено от РісКеп, е за връзка на наименованието на 
булгарията с волжки българи, проникнали на тази територия (РісКеп 1975: 
278). Подобна е гледната точка и на Мези4 Котап, директор на Национал- 
ната библиотека вгр. Коня в средата на ХХ в., цитиран от османистката Ка- 
терина Венедикова в изследването й „Българите в Мала Азия“ (Венедикова 
1998: 56). Тази хипотеза не би могла да се коментира тук - на този етап, 
поради липсата на достатъчно данни, това е (и вероятно ще остане) нере- 
шен проблем. Въпреки това, кореспондиращото предположение на Райко 
Сефтерски за булгарията като инструмент на старите българи и свързаната 
теза за предосманската история на този вид инструменти по нашите земи 
набират все по-голяма популярност. 

„Османската“ теза, предшестваща по време „предосманската“, изглеж- 
да дълго време е била доминантна, намирайки опора най-вече в силната 
застъпеност на инструментите от рода на тамбурата в традицията на мю- 
сюлманите в България (българи и турци, в Родопите, Североизточна Бъл- 
гария и Ловешко) (Джуджев 1975: 117). Определени сведения от български 
терен също са в нейна подкрепа. Така например Константин Иречек споме- 
нава за пренасяне на тамбурата в Родопите от „гурските скитници овчари“ 
(т.е. юруците) (Иречек 1899: 100). Иван Качулев съобщава, че според стари 
родопчани тамбурата е донесена от Беломорието (Качулев 1955: 219). От- 
носно друг регион - Пиринско, музикологът привежда думите на възрастни 
разложчани, които обясняват, че „в „турско време“ българите са предпо- 
читали най-вече тихия струнен инструмент тамбура, който по-мъчно се е 
чувал извън дворните зидове на къщата“ (Качулев 1952: 101, бел. 2 под ли- 
ния). Отново Качулев утвърждава, че по внушение на ходжите гайдарджий- 
ската практика при родопските българи мюсюлмани в рамките на няколко 
поколения е отстъпила на тамбурджийската (Качулев 1962: 208-209). 

Очевидно и двете тези имат основания и в действителност не си про- 
тиворечат: изглежда логично (или най-логично) проникването на еднород- 


в Информация за булгария в практиката на население от този район е подадена от 
Райна Кацарова на научен съвет през 1967 г. (Сефтерски 1970: 202, бел. 39 под линия). 

ни инструменти на наша територия в различни исторически моменти. До- 
колко в османския период става въпрос за културно взаимодействие или за 
принуда (каквото внушение се съдържа в посоченото по-горе схващане на 
Иван Качулев за родопската тамбура като заместител на гайдата), трудно 
може да се каже. Без да се отрича вероятността за промяна на елемент на 
традицията (в случая инструментариума) като стратегия за съхраняването 
й, биха могли да се потърсят и други възможности. Гаџгепсе РісКеп посоч- 
ва като евентуални подтици за промяна престижността на чуждата музи- 
кална култура или възприемането на нов инструмент посредством култова 
употреба (Ріскеп 1975: 577). Възможно е и друго, вече на индивидуално 
ниво - адаптиране на елемент от чуждата култура заради личен афинитет 
към него. 

Такъв е случаят например с изпълнителя и производител на сазове 
и тамбури, българин мюсюлманин от с. Църквица, Джебелско, наричан 
Джафер „уста“. Понастоящем той е единственият майстор на кордофон- 
ни „дрънкови“ инструменти в Кърджалийско, изработвал, по негови думи, 
съответни инструменти за оркестри от околните градове, както и сазове по 
индивидуални поръчки от България и от Турция. Израснал в село с турско 
население, той отрано е усвоил направата на сазове, подтикван от собстве- 
ните си предпочитания към „по-сладко“ звучащите (по негови думи) чет- 
върттонове на саза. По-късно Джафер „уста“ оценява и широките реперто- 
арни възможности, които дава инструментът - за изпълнение и на източна, 
и на западна музика (казано с неговия речник - ина „турска и арабска“, и 
на „световна“ музика), съответно с или без употребата на четвърттонове. 
Именно те, според него, открояват основната разлика между саза и тамбу- 
рата: „Тамбурата е друг инструмент. Той е като китарата и струните 
са му като [на] китарата. Саза е друго нещо. Саза, като туриш... и чет- 
въртините, и става по-богат““. 

„Дрънковите“ кордофони, които имат в звукореда си четвърттонове, 
са наречени от Стоян Джуджев „енхармонични“ (Джуджев 1975: 119). 
Тях той разграничава от „диатоничните“ и ,хроматичните", описани в 


7 Джафер „уста“ е роден на 8 декември 1941 г. вс. Давидково, Смолянско. Интересен 
събеседник, с образна, изпъстрена с метафори реч и склонност да одухотворява предме- 
тите и конкретно саза - инструментите, които имат нужда от поправка, нарича „болни“, 
струните в октава - „мъжки глас и женски глас“, а процесът на направа на нов саз схваща 
като двустранно сътрудничество между майстор и инструмент: „Ти командваш саза, саза 
командва тебе. И при двете команди се получава това... този инструмент каквото го из- 
исква, и му го даваш“; „Като почнеш да ги търсиш тоновете... те сами ти казват: „Не 
тука, тука! Не тука, тука! Не тука, тука!“. И ей това веке, ако можеш да го разбереш... 
след като стане това, той каквото иска, и ти веке си направил този инструмент. Значи 
той го изисква веке това нещо. Ама за да го изисква, трябва да го разбираш“. За съжале- 
ние, недоверието, с което Джафер „уста“ посрещаше вниманието към себе си, ограничи 
теренната работа. 

8 Интервю с Джафер „уста“, проведено на 24 септември 2011 г. вс. Църквица, Дже- 
белско. 

конкретни примери от терен в съответните публикации на Иван Качулев 
(Качулев 1952), Райна Кацарова (Кацарова 1952) и Райко Сефтерски (Се- 
фтерски 1970). Като отчита липсата на данни за „енхармонични“ тамбури 
на българска територия, Стоян Джуджев ги представя в „класическия“ им 
вид, отразяващ източната четвърттонова система, в таблица с позициите, 
съответната дължина на струната за всяка позиция, наименованието спо- 
ред турската музикална теория, както и приблизителното съответствие в 
европейската музикална система (Джуджев 1975: 120). В действителност 
„енхармоничните“ сазове (наричани още баалами) понастоящем са най- 
разпространените музикални инструменти сред турското население в Из- 
точните Родопи и Североизточна България. На тях се изпълняват турски 
народни и популярни песни, а сред алевиите/бекташите" - и ритуална му- 
зика. Специфичното култово предназначение на саза при тях е довело и до 
специално отношение към него - забрана за изнасяне навън по тъмно (с. 
Горна крепост, Кърджалийско), изискване да бъде поставян на място, не 
по-ниско от човешкия кръст (с. Чифлик, Кърджалийско) и др. Свързано 
с особената почит към инструмента при алевиите/бекташите вероятно е 
и съхраняването на стари (ръчно изработени) сазове!!, въпреки широката 
употреба на фабрични инструменти, внос от Гурция. И фабричните, но и 
ръчните сазове са „енхармонични“. 

Според І апгепсе РсКеп енхармониката при турските сазове е градско 
влияние, дошло от звукоредите в турската класическа (художествена) му- 
зика. Той намира, че селските сазове, дори и с четвърттонове, имат диато- 
нична основа (Ріскеп 1975: 225, 289-291). На български терен това трудно 
може да се установи, най-вече поради липсата на достатъчно запазени ста- 
ринни образци, както и поради факта, че част от съхранените инструменти 


° Авторът вероятно има предвид инструмента іапбиг с употреба в турската класиче- 
ска музика (ПИК запа 7151). 

10 Алевиите/бекташите в България (известни и като алиани и определяни от някои 
изследователи като „хетеродоксни мюсюлмани“) са турскоезична мюсюлманска общност, 
изповядваща култ към Али, братовчед и зет на пророка Мохамед. Част от практикуването 
на този култ са религиозните сбирки (церемонии), свързани с молитви, рецитация на Ко- 
рана, палене на свещи, ритуално угощение и употреба на алкохол, както и изпълнение на 
религиозна музика и танци в съпровод на саз. На техните религиозни възгледи и култура 
са посветени вече немалко публикации, както и монографични изследвания, сред които 
сборникът с етнографски материали „Българските алиани“ със съставител Иваничка Геор- 
гиева (Георгиева 1997), „Култова архитектура и изкуство на хетеродоксните мюсюлмани в 
България (ХМІ-ХХ век). Бекташи и къзълбаши/алевии“ от Любомир Миков (Миков 2007), 
„Неортодоксалният ислям в българските земи. Минало и съвременност“ на Невена Грама- 
тикова (Граматикова 2011) и др. 

и Такива сазове съм регистрирала в с. Горна крепост, Кърджалийско (2000 г.); с. Би- 
воляне, Момчилградско (2012 г.), и с. Черник, Дуловско (2012 г.). След смъртта на закира 
(изпълнителя на религиозна музика) Апти Ракъп Апти от с. Горна крепост през 2002 г., не- 
говият стар саз е отнесен в Турция. Началото на ритуалните сбирки в с. Черник се поставя 
с изпълнение на стар саз. Твърде е възможно това да не е изолирана практика. 

са с подвижни прагчета (позиции). В такава връзка представлява интерес 
твърдението на Джафер „уста“ за съчетание на енхармоника и диатоника 
при старите (направени вероятно не по-късно от 50-те - 60-те години на 
миналия век) сазове: „Даже предишните сазове вътре нямаха полутон, 
само минава на до-ре-ми-фа-сол-ла-си. Обаче на полутонове, като ги 
няма, вместо полутон ползват четвъртините“?. Появата на хроматиката 
според него е по-късно явление, свързано с уеднаквяването на звукореда на 
различните инструменти за нуждите на ансамбловото свирене. 

Колкото и да е изкушаващо сазовете на територията в България да бь- 
дат категоризирани като „енхармонични“, оказа се, че ръчно изработени ин- 
струменти с наименование саз, но с хроматичен звукоред, се употребяват от 
българи мюсюлмани. През 1981 и 1983 г. Вергилий Атанасов осъществява 
записи в две смолянски села - с. Ряка и с. Буково (махала на с. Могилица, с 
каквото име е записано тогава)". Изследване „по стъпките“ на органолога 
двадесет и девет години по-късно“ показа, че доскоро Буково е било сре- 
дище на стара, развита инструментална сазова традиция - в селото са се 
изработвали сазове, а част от инструменталистите са свирили групово, в 
ансамбъл с регионални изяви”, с репертоар, съставен от родопски песни. 
Инструментът е познат именно с наименованието саз, но по-възрастните 
хора са го наричали и байламоа. Според Милчо Рушанов (род. 1945 г., бивш 
кмет на селото, майстор дърворезбар, както и инструменталист сазджия, са- 
мият той изработвал сазове), местният инструмент е различен от тамбурата, 
основно заради по-голямата дълбочина на корпуса"? и по-малкото на брой 
позиции, а звученето му е много близко до онова на турските сазове. Гра- 
диционно (по модел, заложен от по-възрастни майстори) на сазовете се по- 
ставят пет струни. Според българските изследователи (Качулев 1952: 108; 
Тодоров 1973: 121) това е нетипично за тамбурата, дори и за инструменти- 
те, определени като саз от Стою Шишков (Шишков 1956: 345), но е харак- 
терно за старите родопски алевийски/бекташийски сазове"". Петте струни 
са разпределени в три групи (2-1-2) с настройка 1'-о-с!. Тази настройка е 
необичайна за тамбурите в българската народна практика (Качулев 1952: 
100-101; Кацарова 1952: 86; Сефтерски 1970: 198; Тодоров 1973: 124), но е 
една от най-разпространените в турската сазова практика. Там тя е позната 
с наименованието Бигик айгепі (Ріскеп 1975: 230). 


З Интервю с Джафер „уста“, проведено на 24 септември 2011 г. в с. Цьрквица, Дже- 
белско. 

З Записите са включени в компакт диска към книгата с документи от архива на ор- 
ганолога „Спомени в картина и звук“ (Атанасов 2012). 

З Теренното изследване е проведено през август 2013 г. 

ІЗ Ансамбълът е включвал около 30 певци с 5—7 саза. 

16 Дълбочината на измерените от мен сазове от селото (около 180 мм) съответства на 
тази на по-големите разложки тамдури, представени от Иван Качулев (Качулев 1952: 105). 

7 Възможно е това да е характеристика на старите сазове в практиката и на останало- 
то турско население в България, но за момента не разполагам с данни за тях. 

Друга особеност на повечето буковски сазове е по-големият размер: 
общата им дължина е около 1000 мм (приблизително от 978 мм до 1250 
мм), с дължина на корпуса около 400-450 мм и на грифа - 530-650 мм. За 
сравнение, описаните от Райко Сефтерски булгарии са с обща дължина 
550-700 мм (Сефтерски 1970: 200), а разложките тамбури са представе- 
ни от Иван Качулев с дължина на корпуса 220-450 мм и неопределеното 
„един и половина до два пъти“ повече за грифа (Качулев 1952: 104-105). 
Около 1000 мм е дълъг и петструнният саз на музиканта Векил Терзиев 
(1921-1984) от с. Ряка, Смолянско, записан от Вергилий Атанасов“. Това 
е и големината на градските турски сазове, според цитирания от Гашгепсе 
Ріскеп турски фолклорист МигаНег Ѕагіѕӧхеп, при относителна дължина на 
селските около 850 мм (РсКеп 1975: 289). С по-голям размер са и гръцките 
инструменти, наричани саз, приемани за една от разновидностите на бузу- 
ки (Ріскеп 1975: 271). 

Изнесените данни и направените сравнения нямат претенция за изчер- 
пателност (която на този етап няма как да бъде постигната); те биха могли 
да служат само за ориентир. Въпреки това намирам, че са достатъчни за 
изказване на предположение за: 1) адаптиране в миналото на определен 
вид турски саз в инструменталната практика на с. Буково; и 2) възмож- 
ни „типови“ различия между саза, тамбурата и булгарията на българска 
територия по отношение на размерите им. Най-големи размери, според 
наличните на този етап данни, изглежда притежават сазовете, най-малки 
- булгариите”, а тамбурата в това отношение заема евентуално междинно 
положение. 

Разграничение, конкретно на саза и тамбурата, би могло да се направи 
и по други показатели, откриващи се в съвременното състояние на тради- 
цията. С изключение на инструментите от с. Буково, понастоящем сазът е 
част от живата практика основно на турски изпълнители. Визията и енхар- 
моничното звучене на инструмента са вече фабрично определени, внос от 
градските центрове на Турция. Репертоарът, изпълняван на саз, предста- 
влява местни турски народни песни, алевийска/бекташийска ритуална му- 


І8 Сърдечно благодаря на внучката на Векил Терзиев - Кадиме Кавалова от с. Ряка, 
за възможността да заснема и направя измервания на саза през август 2013 г. По нейни 
данни, инструментът е изработен от дядо й и представлява изключение за характерната в 
селото гайдарджийска традиция. Интересни негови особености са тесният корпус, както 
и начинът му на звукоизвличане - чрез лък, заради което е представен от Вергилий Ата- 
насов като кемане или преработен саз (Атанасов 2012: 37). Ефектен елемент от детска 
шнола служи за „магаренце“, повдигащо струните, а върху корпуса изпълнителят е поста- 
вил апликации. Тази декорация изразява специфично отношение към саза, което заедно с 
желанието за експериментиране с форма и звукоизвличане на инструмента (и свързаните с 
него звучност и дори характер на изпълнението), с умението да свири и на кавал показват 
развитата музикалност на изпълнителя. 

19 На места в Турция булгарията се счита за най-малката разновидност на саза (Ріскеп 
1975: 276, 287). 

зика или медийно тиражирана народна и популярна турска музика”. Там- 
бурата, от своя страна, е използвана от българи за изпълнение на български 
репертоар и претърпява своето развитие - и като устройство, и като звуко- 
ред, и като стил на изпълнение, отчасти и като репертоар с включването й 
в оркестъра, с институционалния си път на предаване и с навлизането й в 
полето на нови жанрове като етномузиката (Бончева 2001: 107). 

Заради голямото значение на саза в музикалната култура на турската 
общност в България, би било уместно той да намери своето (отделно) мяс- 
то при прегледа на „дрънковите“ кордофони на наша територия. Вероятно 
поради липсата на специални изследвания върху музикалните инструмен- 
ти и традиционната музика на тази етническа група, сазът не е представен 
от Манол Тодоров в книгата „Български народни музикални инструменти“ 
(Тодоров 1973), макар изследователят да счита, че едно „пълно и цялостно 
разглеждане на българските народни музикални инструменти“ трябва да 
включва и тези на „различните малцинства“ (Тодоров 1973: 17). В същия 
труд Тодоров провежда единственото за музикалнофолклорната ни наука 
разграничение в групата на кордофонните „дрънкови“ инструменти. В из- 
ложението си за „лютновите кордофони“ той разглежда отделно булгария- 
та и тамбурата, както вече беше посочено. Но макар да говори за булгари- 
ята като за „инструмент със свои специфични особености, отличаващи го 
от тамбурата“ (Тодоров 1973: 124), фолклористът не упоменава конкретни 
разграничителни белези. 

Цитираният труд на Манол Тодоров привлича вниманието и с друго. В 
него изследователят привежда думи на свой „високообразован за времето 
си“ информатор, съветник на граф Игнатиев и „голям защитник на българ- 
щината" - Велизар Георгиев Пишманов (1889-?) (Тодоров 1973: 127, бел. 7 
под линия). В анкета от 1969 г. събеседникът му определя булгарията като 
български, а тамбурата - като турски инструмент. Конструираната опо- 
зиция булгария тамбура е изненадваща. С оглед на описаното по-горе със- 
тояние на традицията (валидно и за момента на интервюирането) би могло 
да се очаква „етническо“ противопоставяне по-скоро на саза и на тамбу- 
рата, каквото се открива, например, за зурната и гайдата (Пейчева, Димов 
2002: 205-206). Причината може би се крие във факта, че тамбурджийски- 
те и сазджийските практики са относително разграничени като локалитет, 
както ив това, че като цяло сазът в България е непознат извън конкретната 
местна или общностна употреба, не само на изследователско ниво. От дру- 
га страна, Милчо Рушанов, инструменталистът сазджия от с. Буково, Смо- 
лянско, въпреки осъзнаването на „турското“ звучене на местните сазове и 
коментарите ми относно вероятния път на разпространение на инструмен- 


20 Изключение представляват изпълненията на българска народна музика пред бъл- 
гарска аудитория на турски музиканти. Това е практика, например, на Фахри Нур - инстру- 
менталист и учител по саз от с. Звездел, Момчилградско, получил висше музикално об- 
разование в Турската държавна музикална консерватория в Егейския университет, Измир. 

та, не изпита необходимост да направи етнически разграничения. Може би 
за него (както и за повечето изпълнители) произходът на практикувания 
инструмент, дори и да е чужд, не е от интерес или от значение: усвоеното 
чуждо вече е свое, а не чуждо. 

Възгледът на Велизар Пишманов би могъл да послужи като отправна 
точка за бъдещо проучване на етническите, символните и тн. проекции 
върху кордофонните „дрънкови“ инструменти - от страна на изпълнители, 
на аудитория и на изследователи? !, което да допълни едно цялостно органо- 
ложко представяне на тези инструменти. Но основен теоретичен проблем 
остава определянето на главните подвидове в тази група, след прецизиране 
на класификационните белези. Това е възможно само на базата на пълно 
теренно проучване на запазените на наша територия образци и съпоставка 
със съответните инструменти в по-широк периметър. Бъдещите изследва- 
ния ще покажат има ли действителни основания за типово разграничаване 
на саза, булгарията и тамбурата - което на този етап изглежда оправдано, 
от гледна точка на посочените по-горе техни характеристики и/или употре- 
ба и репертоар. 

